pythainlp/thai-wiki-dataset-v3 huggingface dataset:
วิกัส กรีซาน ยาดาฟ

วิกัส กรีซาน ยาดาฟ (Vikas Krishan Yadav) เกิดเมื่อ 10 กุมภาพันธ์ พ.ศ. 2535 ที่ รัฐหรยาณา เป็นนักมวยสากลสมัครเล่นชาวอินเดีย ได้เหรียญทองกีฬาเอเชียนเกมส์ พ.ศ. 2553
ยาดาฟเริ่มชกมวยสากลสมัครเล่นใน พ.ศ. 2546 โดยเข้าร่วมกับสโมสรภิวานี ต่อมา เขาได้ทำงานในแผนกไฟฟ้าของรัฐหรยณะ.
ยาดาฟได้ติดทีมชาติไปแข่งขัยมวยสากลสมัครเล่นเยาวชนชิงแชมป์เอเชียใน พ.ศ. 2553 ที่เตหะราน และได้เหรียญทอง จากนั้นเข้าแข่งขันมวยสากลสมัครเล่นเยาวชนชิงแชมป์โลก ที่ บากูใน พ.ศ. 2553 ได้เหรียญทองในรุ่นไลท์เวท และได้เหรียญทองแดงกีฬาโอลิมปิกเยาวชนที่สิงคโปร์ในปีเดียวกัน ในปลายปีนั้นยังได้เหรียญทองเอเชียนเกมส์รุ่นไลท์เวทด้วย โดยเป็นฝ่ายชนะคะแนนฮู ชิงจากจีน 5-4 ในกีฬาเอเชียนเกมส์ พ.ศ. 2557 เขาขึ้นชกในรุ่นมิดเดิลเวทและได้เหรียญทองแดง โดยในรอบรองชนะเลิศแพ้ ซานิเบก อาลิคานูลี จากคาซัคสถาน.
==อ้างอิง==
นักมวยสากลสมัครเล่นชาวอินเดีย
นักกีฬาเหรียญทองเอเชียนเกมส์
นักกีฬาเหรียญทองแดงเอเชียนเกมส์
บุคคลจากรัฐหรยาณา
ภาษาเอิมบาโละฮ์

ภาษาเอิมบาโละฮ์ (Embaloh language) หรือภาษามาโล ภาษาเมอมาโละห์ ภาษาปารี ภาษาซาเงา มีผู้พูดทั้งหมด 10,000 คน (พ.ศ. 2534) ในจังหวัดกาลีมันตันตะวันตก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาซูลาเวซีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
== อ้างอิง ==
==บรรณานุกรม==
K. Alexander Adelaar and Nikolaus Himmelmann, The Austronesian languages of Asia and Madagascar. Routledge, 2005.
เอิมบาโละฮ์
ภาษาโฮโวงัน

ภาษาโฮโวงัน (Hovongan language) มีผู้พูด 1,000 คน (พ.ศ. 2534) ในจังหวัดกาลีมันตันตะวันตก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาซูลาเวซีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
== อ้างอิง ==
โฮโวงัน
แคว้นโกกิมโบ

แคว้นโกกิมโบ (Región de Coquimbo) เป็นแคว้นหนึ่งในสิบห้าแห่งตามการปกครองของประเทศชิลี ตั้งอยู่ตอนกลางค่อนไปทางเหนือของประเทศ ทิศเหนือมีอาณาเขตติดต่อกับแคว้นอาตากามา ทิศใต้ติดต่อกับแคว้นบัลปาราอิโซ ทิศตะวันออกเป็นพื้นที่ภูเขา ส่วนหนึ่งของเทือกเขาแอนดีส ติดต่อกับรัฐซานฆวนของประเทศอาร์เจนตินา และทิศตะวันตกเป็นที่ราบชายฝั่งติดกับมหาสมุทรแปซิฟิก แคว้นโกกิมโบมีประชากรราว 770,000 คน เมืองหลักของแคว้นคือ ลาเซเรนา เมืองใหญ่แห่งอื่นได้แก่ โกกิมโบ (ประชากร 202,000 คน) โอบาเย (ประชากร 113,000 คน) และอิยาเปล (ประชากร 30,000 คน)
== ภูมิศาสตร์ ==



แคว้นโกกิมโบเป็นส่วนที่แคบที่สุดของประเทศชิลี มีลักษณะภูมิประเทศส่วนใหญ่เป็นภูเขา ทอดตัวยาวจากทิศเหนือลงใต้ ส่วนหนึ่งของเทือกเขาแอนดีส ภูเขาในแคว้นนี้ตั้งอยู่ใกล้กับชายฝั่งมหาสมุทรแปซิฟิกมากกว่าแคว้นใด ๆ ของชิลี มีหุบเขาอยู่ทั่วไป พื้นที่ส่วนใหญ่แห้งแล้งคล้ายทะเลทราย มีไม้พุ่มขึ้นอยู่ทั่วไป มีเพียงบางแห่งที่สามารถปลูกพืชสวนได้ เช่น โอบาเย และตอนใต้ของโกกิมโบ ทางตอนเหนือเป็นที่ตั้งของหอสังเกตการณ์ทางดาราศาสตร์หลายแห่ง ที่สำคัญได้แก่ หอดูดาวลาซียา แม่น้ำสายหลักของแคว้นได้แก่ แม่น้ำเอลกิ (Río Elqui) ตอนเหนือของแคว้น ซึ่งมีอ่างเก็บน้ำหลายแห่ง หล่อเลี้ยงพื้นที่เกษตรกรรมที่เลียบไปตลอดแม่น้ำ ไหลลงมหาสมุทรแปซิฟิกที่เมืองลาเซเรนา และแม่น้ำโชอาปา (Río Choapa) หล่อเลี้ยงทางตอนใต้
พื้นที่ส่วนใหญ่ของแคว้นมีสภาพอากาศอย่างทะเลทราย ซึ่งมีปริมาณน้ำฝนน้อย
== เศรษฐกิจ ==
เศรษฐกิจหลักของแคว้นประกอบด้วยภาคเกษตรกรรม ซึ่งพื้นที่ตามหุบเขาแม่น้ำไหลผ่านส่วนใหญ่ปลูกพืชทำไวน์และผลไม้ นอกจากนี้ยังมีการประมง การทำเหมืองแร่ ได้แก่ เหมืองทองแดง เหล็ก และทองคำ และการท่องเที่ยว ภูมิภาคนี้ยังเป็นแหล่งท่องเที่ยวชายหาดยอดนิยม
== การแบ่งเขตการปกครอง ==
แคว้นโกกิมโบแบ่งการปกครองย่อยออกเป็น 3 จังหวัด (provincia) แต่ละจังหวัดแยกออกเป็นเขตหรืออำเภอ (comuna) รวมทั้งสิ้น 15 อำเภอ แสดงรายชื่อในตารางดังนี้
== บุคคลสำคัญจากแคว้น ==
กาบริเอลา มิสตรัล กวีชาวเมืองบิกุญญา ผู้ได้รับรางวัลโนเบลสาขาวรรณกรรม
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
แหล่งท่องเที่ยวในแคว้น 
โกกิมโบ
สุพิทย์ วรอุทัย

พลเอก สุพิทย์ วรอุทัย อดีตจเรทหารทั่วไป อดีตนายทหารราชองครักษ์พิเศษ
== การศึกษา ==
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนนายร้อยพระจุลจอมเกล้า รุ่นที่ 8 รุ่นเดียวกับ พลเอก ยุทธศักดิ์ ศศิประภา อดีตรองนายกรัฐมนตรี , พลเอก กิตติ รัตนฉายา อดีตแม่ทัพภาคที่ 4
== การรับราชการ ==
พ.ศ. 2529 เลขานุการกองบัญชาการทหารสูงสุด
พ.ศ. 2531 รองปลัดบัญชีทหาร
พ.ศ. 2532 ปลัดบัญชีทหาร
พ.ศ. 2534 ประจำสำนักผู้บัญชาการทหารสูงสุด
พ.ศ. 2535 หัวหน้านายทหารฝ่ายเสนาธิการประจำผู้บัญชาการทหารสูงสุด
พ.ศ. 2536 ผู้อำนวยการกองอำนวยการกลางรักษาความปลอดภัยแห่งชาติ
พ.ศ. 2537 รองผู้บัญชาการทหารสูงสุด
พ.ศ. 2538 จเรทหารทั่วไป
พ.ศ. 2539 เกษียณอายุราชการ
== เครื่องราชอิสริยาภรณ์ ==
== อ้างอิง ==
ทหารบกชาวไทย
สมาชิกสภานิติบัญญัติแห่งชาติ
บุคคลจากจังหวัดนนทบุรี
บุคคลจากโรงเรียนวัดเขมาภิรตาราม
บุคคลจากโรงเรียนนายร้อยพระจุลจอมเกล้า
นายกสภามหาวิทยาลัยมหาสารคาม
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
เฮียโรนีมัส บ็อค

เฮียโรนีมัส บ็อค (Hieronymus Bock; ค.ศ. 1498 – 21 กุมภาพันธ์ ค.ศ. 1554) หรือ เจอโรม บ็อค (Jerome Bock) หรือ ทรากัส (Tragus) ในภาษาละติน เป็นนักพฤกษศาสตร์และศาสนาจารย์ชาวเยอรมัน เกิดในปี ค.ศ. 1498 เข้าเรียนที่มหาวิทยาลัยไฮเดลแบร์กเมื่ออายุได้ 21 ปี และทำงานเป็นครูที่เมืองชไวบรึคเคน (Zweibrücken) นาน 9 ปี ต่อมาเขารับตำแหน่งแพทย์ประจำพระองค์ของเจ้าชายและผู้ดูแลสวนสมุนไพร ในปี ค.ศ. 1533 บ็อคได้รับตำแหน่งศาสนาจารย์นิกายลูเทอแรนและอาศัยอยู่ใกล้เมืองฮอร์นบัค จนกระทั่งเสียชีวิตในปี ค.ศ. 1554
บ็อคมีผลงานคือหนังสือ Kreutterbuch (ตำราพืช) ซึ่งมีข้อมูลของพืชมากกว่า 700 ชนิด เขาเป็นผู้ริเริ่มการศึกษาความสัมพันธ์ของพืชแต่ละชนิดจากการสังเกตลักษณะต่าง ๆ ของพืช ทำให้ Kreutterbuch เป็นตำราพืชฉบับแรก ๆ ที่มีการจัดหมวดหมู่ของพืชตามลักษณะเฉพาะ
== สิ่งสืบเนื่อง ==
บ็อคได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบรูนเฟ็ลส์) ชื่อละตินของเขา (ทรากัส) ถูกนำไปตั้งเป็นชื่อสกุล Tragus และ Tragia
== อ้างอิง ==
==แหล่งข้อมูลอื่น==
Cincinnati History Library and Archives - Hieronymus Bock 
Landmarks of Botanical History, ส่วนที่ 2 โดย Edward Lee Greene
นักพฤกษศาสตร์ชาวเยอรมัน
นักบวชในศาสนาคริสต์ชาวเยอรมัน
บุคคลจากรัฐไรน์ลันท์-ฟัลทซ์
ศิษย์เก่าจากมหาวิทยาลัยไฮเดิลแบร์ค
คาร์มิน ไนโกร

คาร์มิน ไนโกร (Carmine Nigro;  ; 2 มกราคม ค.ศ. 1910 — 16 สิงหาคม ค.ศ. 2001) เป็นครูหมากรุกสากลคนแรกของอดีตแชมป์โลกหมากรุกสากลผู้มีนามว่าบอบบี ฟิชเชอร์ ตั้งแต่ปี ค.ศ. 1951 ถึง 1956 
== ประวัติ ==
"คุณไนโกรอาจจะไม่ได้เป็นผู้เล่นที่ดีที่สุดในโลก แต่เขาก็เป็นครูที่ดีมากคนหนึ่ง" – บอบบี ฟิชเชอร์
ไนโกรเป็นผู้เชี่ยวชาญหมากรุกสากลชาวอเมริกันโดยมีทักษะใกล้เคียงกับเชสมาสเตอร์และผู้ฝึกสอนคนหนึ่ง เขายังเป็นประธานชมรมหมากรุกสากลในบรุกลิน ที่ซึ่งเขาได้พบกับบอบบี ฟิชเชอร์ และในปี ค.ศ. 1951 เขาก็ได้มาเป็นครูหมากรุกสากลคนแรกของฟิชเชอร์ ไนโกร (ผู้ได้รับการจัดอันดับอีโลที่ระดับ 2028) ได้เป็นเจ้าภาพจัดการแข่งขันหมากรุกสากลคนแรกของฟิชเชอร์ที่บ้านของเขาในปี ค.ศ. 1952 
ไนโกรยังได้แนะนำให้ฟิชเชอร์ได้รู้จักกับผู้ที่จะเป็นแกรนด์มาสเตอร์ในอนาคตอย่างวิลเลียม ลอมบาร์ดี และเริ่มตั้งแต่เดือนกันยายน ค.ศ. 1954  ที่ลอมบาร์ดีเริ่มฝึกฟิชเชอร์ให้เป็นการส่วนตัว
ในปี ค.ศ. 1956 ไนโกรได้ย้ายไปยังรัฐฟลอริดา และกลายเป็นผู้ฝึกสอนกอล์ฟระดับอาชีพ ซึ่งเขายังไม่ได้เลิกสอนหมากรุกสากล โดยในปี ค.ศ. 1996 เขาได้ทำการสอนที่เมเยอร์จูวิชอะคาเดมี จากนั้นในปี ค.ศ. 1999 ไนโกรก็ได้ย้ายไปยังพีชทรีซิตี รัฐจอร์เจีย เพื่อที่จะได้อยู่ใกล้ชิดกับลูกชายของเขาที่มีชื่อว่าบิล ไนโกร กระทั่งเขาเสียชีวิตในปี ค.ศ. 2001 สิริอายุได้ 91 ปี
== ในภาพยนตร์ ==
ในภาพยนตร์ชีวประวัติ ค.ศ. 2014 เรื่องเดิมพันชาติรุกฆาตโลก คอนราด พลา ได้รับบทเป็นคาร์มิน ไนโกร
== หมายเหตุ ==
== อ้างอิง ==
McClain, Dylan Loeb "Carmine Nigro, 91, Bobby Fischer's First Chess Teacher", New York Times, 2 September 2001
Wall, Bill  mentions Nigro (no date)
== แหล่งข้อมูลอื่น ==
More Than Just A Golfer 
นักหมากรุกสากลชาวอเมริกัน
ครูชาวอเมริกัน
ผู้ฝึกสอนหมากรุกสากลชาวอเมริกัน
ผู้ฝึกสอนกอล์ฟชาวอเมริกัน
สนามกีฬาทางน้ำโอลิมปิก (รีโอเดจาเนโร)

สนามกีฬาทางน้ำโอลิมปิก (Olympic Aquatics Stadium) เป็นสระว่ายน้ำที่มีการวางแผนที่จะสร้างขึ้นในย่านบาราดาชีฌูกาของนครรีโอเดจาเนโร ประเทศบราซิล โดยจะเป็นสถานที่จัดการแข่งขันว่ายน้ำและระบำใต้น้ำสำหรับการแข่งขันกีฬาโอลิมปิกฤดูร้อน 2016 และจะเป็นสถานที่จัดการแข่งขันว่ายน้ำสำหรับการแข่งขันกีฬาพาราลิมปิกฤดูร้อน 2016
การก่อสร้างเริ่มต้นในปี ค.ศ. 2013 และจะแล้วเสร็จในปี ค.ศ. 2015 สนามกีฬานี้มีค่าใช้จ่ายประมาณ 38 ล้านดอลลาร์สหรัฐ
== อ้างอิง ==
Rio2016.org.br bid package.  Volume 2. p. 56.
Sports and venues of the 2016 Summer Olympics 
สิ่งก่อสร้างตั้งแต่ พ.ศ. 2556
สนามกีฬาในโอลิมปิกฤดูร้อน 2016
สนามกีฬาในรีโอเดจาเนโร
ซอฟต์แบงก์

ซอฟต์แบงก์ กรุ๊ป คอร์ป (SoftBank Group Corp.) เป็นบริษัทข้ามชาติด้านโทรคมนาคมและการสื่อสารสัญชาติญี่ปุ่น ให้บริการบรอดแบนด์ โทรศัพท์คู่สาย การพาณิชย์อิเล็กทรอนิกส์ เทคโนโลยี การเงิน การตลาด สื่อ ตลอดจนบริการต่าง ๆ อีกมายมาย ในปี พ.ศ. 2558 ซอฟต์แบงก์ได้รับการจัดอันดับเป็นบริษัทที่ใหญ่เป็นอันดับ 3 ของญี่ปุ่น รองจากโตโยต้า และมิตซูบิชิ ยูเอฟเจ ไฟแนนเชียล กรุ๊ป และใหญ่เป็นอันดับ 62 ของโลก และยังเป็นผู้ให้บริการโทรศัพท์เคลื่อนที่รายใหญ่ที่สุดในประเทศญี่ปุ่น ในปี พ.ศ. 2556 ซอฟต์แบงก์ได้เข้าซื้อกิจการของสปรินต์ บริษัทผู้ให้บริการเครือข่ายไร้สายที่ใหญ่เป็นอับดับ 4 ในสหรัฐอเมริกา โดยปัจจุบันถือหุ้นอยู่กว่าร้อยละ 80 นอกจากนี้ ซอฟต์แบงก์ยังถือหุ้นร้อยละ 37 ในกลุ่มอาลีบาบา บริษัทผู้ให้บริการด้านพาณิชยกรรมออนไลน์ที่ใหญ่ที่สุดในโลก
== อ้างอิง ==
ผู้ให้บริการโทรศัพท์มือถือในประเทศญี่ปุ่น
บริษัทที่ก่อตั้งในปี พ.ศ. 2524
บริษัทของญี่ปุ่น
บริษัทโทรคมนาคม
บริษัทจดทะเบียนในตลาดหลักทรัพย์โตเกียว
บริษัทนานาชาติที่มีสำนักงานใหญ่อยู่ที่ญี่ปุ่น
หิมะภาค

หิมะภาคหรือ ไครโอสเฟียร์ (Cryosphere) เป็นส่วนหนึ่งของผิวโลกซึ่งประกอบด้วยน้ำในรูปของแข็ง รวมถึงทะเลที่เป็นน้ำแข็ง ทะเลสาบน้ำแข็ง แม่น้ำที่เป็นน้ำแข็ง ธารน้ำแข็ง แผ่นน้ำแข็ง และพื้นดินซึ่งเยือกแข็ง พื้นที่ส่วนใหญ่ของหิมะภาคมักจะซ้อนอยู่บนพื้นที่ของอุทกภาค หิมะภาคนั้นเกี่ยวข้องกับการเปลี่ยนแปลงสภาพภูมิอากาศโลกหลายประการ โดยมักมีอิทธิพลต่อเมฆ ปริมาณหยาดน้ำฟ้า อุทกวิทยา และการไหลเวียนของอากาศและกระแสน้ำ
== โครงสร้าง ==
น้ำที่ผ่านจุดเยือกแข็งมาแล้วมักจะพบบนพื้นผิวโลกในรูปของหิมะ น้ำแข็งในทะเลสาบและแม่น้ำ น้ำแข็งในทะเล และธารน้ำแข็ง โดยพื้นที่ที่มีน้ำแข็งปกคลุมและน้ำแข็งในแหล่งน้ำจืดนั้นมักจะขึ้นตรงกับฤดูกาล หากอุณหภูมิสูงขึ้น หิมะหรือน้ำแข็งเหล่านี้ก็อาจละลายได้ น้ำแข็งในธารน้ำแข็งบางแห่งอาจคงสภาพได้นานถึงหนึ่งแสนปีหรือมากกว่านั้น และน้ำแข็งทางตะวันออกของทวีปแอนตาร์กติกาอาจมีอายุถึงหนึ่งล้านปี
ปริมาณน้ำแข็งที่มากที่สุดในโลกอยู่ที่แอนตาร์กติกา โดยเฉพาะบริเวณตะวันออกของทวีป ส่วนบริเวณที่มีน้ำแข็งหรือหิมะปกคลุมที่กว้างที่สุดในโลกนั้นอยู่บริเวณซีกโลกเหนือ โดยหิมะภาคจะกินพื้นที่ถึงร้อยละ 23 ของซีกโลกเหนือในเดือนมกราคม
มีปัจจัยทางกายภาพที่สำคัญหลายประการที่ทำให้การแลกเปลี่ยนพลังงานระหว่างพื้นผิวโลกกับชั้นบรรยากาศเบาบางลง ปัจจัยที่สำคัญก็คือการที่หิมะภาคสามารถสะท้อนความร้อนได้ สามารถถ่ายเทความร้อนได้ และสามารถเปลี่ยนสถานะได้ (ความร้อนแฝงจำเพาะ) ปัจจัยทางกายภาพเหล่านี้รวมถึงความขรุขระของผิวไครโอสเฟียร์นั้นมีส่วนอย่างมากในการที่มนุษย์สามารถสังเกตและศึกษาหิมะและน้ำแข็งจากอวกาศได้ ตัวอย่างเช่นความขรุขระของหิมะภาคเป็นตัวการสำคัญในการสะท้อนกลับของเรดาร์
== ดูเติม ==
ธารน้ำแข็ง
น้ำแข็ง
หิมะ
อุทกภาค
== อ้างอิง ==
ภูมิศาสตร์กายภาพ
โครงสร้างของโลก
นิเวศวิทยาระบบ
บาสเกตบอลชิงแชมป์โลก

บาสเกตบอลชิงแชมป์โลก (FIBA Basketball World Cup) เป็นการแข่งขันบาสเกตบอลระหว่างประเทศโดยมีชุดทีมชาติชายร่วมเข้าแข่งในกลุ่มสมาชิกสหพันธ์บาสเกตบอลนานาชาติ (ฟีบา) การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1950 ใน บาสเกตบอลชิงแชมป์โลก 1950 การแข่งขันครั้งล่าสุดคือทีมชาติสหรัฐอเมริกา ที่ชนะในการแข่งขัน บาสเกตบอลชิงแชมป์โลก 2014
== ประวัติ ==

== การคัดเลือก ==


การแข่งขันในปัจจุบันได้ขยายเป็น 32 ทีมในปี ค.ศ. 2019
FIBA Europe&nbsp;– 12 ทีม
FIBA Africa&nbsp;– 5 ทีม
FIBA Asia+Oceania&nbsp;– 7 ทีม
FIBA Americas&nbsp;– 7 ทีม
เจ้าภาพ&nbsp;– 1 ทีม
== สรุปผลการแข่งขัน ==
(OT): การแข่งขันที่ตัดสินหลังจากต่อเวลาพิเศษ
=== ตารางสรุปเหรียญรางวัล ===
== ดูเพิ่ม ==
บาสเกตบอลหญิงชิงแชมป์โลก
== อ้างอิง ==
== แหล่งข้อมูลอื่น ==
2014 FIBA Basketball World Cup official website
2010 FIBA World Championship official website 
FIBA World Championship History  (PDF)
United States Men's World Championship Team History 
รายชื่อนักบาส NBA
 
บ
ไพโรจน์ อนันตณรงค์

ไพโรจน์ อนันตณรงค์ เป็นนักฟุตบอลไทย ปัจจุบันอยู่ทีมสโมสรฟุตบอลศรีสะเกษ
== อ้างอิง ==
บุคคลจากจังหวัดสงขลา‎
นักฟุตบอลชาวไทย
บุคคลที่ยังมีชีวิตอยู่
ผู้เล่นสโมสรฟุตบอลศรีสะเกษ
เศรษฐกรชัย ชื่นตา

สมคิด ชื่นตา เกิดเมื่อวันที่ 5 ตุลาคม พ.ศ. 2521 ที่จังหวัดกรุงเทพฯ เป็นผู้รักษาประตูฟุตบอล,ฟุตซอล,ฟุตบอลชายหาด ปัจจุบันเป็นสมาชิกฟุตซอลทีมชาติไทย คงรู้จักกันดีสำหรับเขา เล่นนอกเขตโทษ ที่ใช้เท้าทั้งเปิดฟุตบอล และยิงฟุตบอลได้ดี และเป็นนักกีฬาฟุตซอลทีมชาติไทยคนแรกไปเล่นสโมสรอาชีพที่ยุโรปประเทศคาสัคสถาน [ทีมอัคโทเบ ปี 2006-2010)
== ดูเพิ่ม ==
Thailand Beach Soccer Team 
Thailand Squad On Fifa.com 
นักฟุตบอลชาวไทย
บุคคลที่ยังมีชีวิตอยู่
ผู้รักษาประตูฟุตซอล
นักฟุตซอลชายชาวไทย
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลการท่าเรือ
ผู้เล่นสโมสรฟุตบอลจันทบุรี
ผู้เล่นสโมสรฟุตซอลชลบุรีบลูเวฟ
อันดับโลกฟีบา

อันดับโลกฟีบา (FIBA World Rankings) เป็นระบบที่มีการจัดอันดับทีมชาติบาสเกตบอล ซึ่งเป็นทีมจากประเทศสมาชิกของสหพันธ์บาสเกตบอลนานาชาติ
==การคำนวณ==
{|class="wikitable"
|-
!อันดับ !!width=550px|เหตุการณ์ !! น้ำหนัก
|-
| 2 || บาสเกตบอลชิงแชมป์โลก || 5
|-
| 2 || Olympic basketball tournaments || 5
|- under 19 world championchip
| 4 || แอฟโฟรบาสเกต || 0.2
|-
| 4 || ฟีบาอเมริคัพ || 0.8
|-
| 4 || ฟีบาเอเชียคัพ || 0.3
|-
| 4 || ยูโรบาสเกต || 1
|-
| 4 || บาสเกตบอลชิงแชมป์โอเชียเนีย || 0.1
|}
==อันดับหญิง==
== อ้างอิง ==
บาสเกตบอล
การจัดอันดับโลกกีฬา
วุฒิสภาญี่ปุ่น

วุฒิสภา  เป็นสภาสูงของสภานิติบัญญัติแห่งชาติของประเทศญี่ปุ่น เทียบเท่ากับวุฒิสภาในประเทศอื่น ๆ โดยมีสภาผู้แทนราษฎรทำหน้าที่เป็นสภาล่าง
ในยุคจักรวรรดิญี่ปุ่น สภาสูงของญี่ปุ่นคือ สภาขุนนาง แต่เมื่อสิ้นสุดสงครามโลกครั้งที่สอง ญี่ปุ่นถูกควบคุมโดยสหรัฐอเมริกา โดยสหรัฐอเมริกาได้มีส่วนช่วยในการร่างรัฐธรรมนูญและปฏิรูประบบการปกครองของญี่ปุ่น รัฐธรรมนูญฉบับใหม่ในปี ค.ศ. 1947 ได้ระบุให้สภาสูงมาจากการเลือกตั้ง
สภาชุดแรกเริ่มทำหน้าที่ในปี ค.ศ. 1950 มีสมาชิก 250 คน โดยสมาชิกแต่ละคนมีวาระดำรงตำแหน่งคราวละ 6 ปี และมีการจัดการเลือกตั้งทุก 3 ปี โดยระหว่างปี 1947 ถึง 1983 นั้น สมาชิกราว 100 ที่นั่ง จะมาจากการการลงคะแนนเขตแห่งชาติ (全国区 เซ็งโกกู-กุ) ผู้ที่ได้รับเลือกในเขตแห่งชาตินี้คือผู้ที่ได้รับคะแนนเสียงจากทั้งประเทศมากเป็นอันดับที่ 1 ถึง 50 ในการเลือกตั้งแต่ละครั้ง ซึ่งการลงคะแนนด้วยระบบนี้ มีให้เห็นเป็นครั้งสุดท้ายในปี ค.ศ. 1980 ก่อนที่จะถูกแทนที่ด้วยการลงคะแนนแบบสัดส่วน (บัญชีรายชื่อ) ต่อมาภายหลังได้มีการเพิ่มสมาชิกแบบแบ่งเขตเข้ามาอีก 2 ที่นั่ง ภายหลังสหรัฐอเมริกาคืนเกาะโอกินาวะให้แก่ญี่ปุ่นในปี 1972
ปัจจุบัน วุฒิสภามีสมาชิกทั้งหมด 252 คน มีวาระดำรงตำแหน่งคนละหกปี มากกว่าวาระของสภาผู้แทนราษฎรอยู่สองปี ราชมนตรีต้องมีอายุมากกว่า 30 ปีบริบูรณ์ มากกว่าคุณสมบัติของผู้แทนราษฎรที่กำหนดอายุไว้ที่ 25 ปีบริบูรณ์ และวุฒิสภาไม่สามารถถูกยุบได้ ทั้งนี้ เนื่องจากการเลือกตั้งจัดขึ้นทุก 3 ปี แต่สมาชิกมีวาระการดำรงตำแหน่ง 6 ปี ทำให้ในการเลือกตั้งแต่ละครั้ง จะเป็นการเลือกตั้งเพื่อทดแทนสมาชิกสภาราวกึ่งหนึ่งที่สิ้นสุดวาระ
== สภาชุดปัจจุบัน ==
(เมื่อ 29 ธันวาคม ค.ศ. 2014)
== อ้างอิง ==
== แหล่งข้อมูลอื่น ==
House of Councillors Website (in English)
House of Councillors internet TV - Official site (in Japanese)
วุฒิสภาแบ่งตามประเทศ
การเมืองญี่ปุ่น
อีฟิม เกลเลอร์

อีฟิม เปโตรวิช เกลเลอร์ (Ефим Петрович Геллер; Юхим Петрович Геллер; 8 มีนาคม ค.ศ. 1925 — 17 พฤศจิกายน ค.ศ. 1998) เป็นนักหมากรุกสากลชาวโซเวียต และเขายังเป็นแกรนด์มาสเตอร์ระดับโลกช่วงที่เขาอยู่ในระดับสูงสุด เขาชนะการแข่งขันชิงแชมป์โซเวียตมาถึงสองสมัย (ในปี ค.ศ. 1955 และ 1979) และเป็นผู้สมัครสำหรับการแข่งขันชิงแชมป์โลกในหกโอกาส (ค.ศ. 1953, 1956, 1962, 1965, 1968 และ 1971) เขายังเป็นผู้ชนะรายการหมากรุกสากลชิงแชมป์ยูเครน (ในปี ค.ศ. 1950, 1957, 1958 และ 1959) และเข้าร่วมการแข่งขันในหมากรุกสากลชิงแชมป์โลกรุ่นใหญ่เป็นครั้งแรกในปี ค.ศ. 1991 แล้วก็ชนะโดยทันทีในปี ค.ศ. 1992
เกลเลอร์ยังเป็นผู้ฝึกสอนให้แก่แชมป์โลกหมากรุกสากลอย่างโบริส สปัสสกี และอนาโตลี คาร์ปอฟ ทั้งยังเป็นผู้เขียนหนังสือเกี่ยวกับหมากรุกสากล
== อ้างอิง ==
==แหล่งข้อมูลอื่น ==
นักหมากรุกสากลชาวยิว
นักหมากรุกสากลชาวโซเวียต
ชาวยิวยูเครน
นักหมากรุกสากลชาวยูเครน
ผู้ฝึกสอนหมากรุกสากลชาวโซเวียต
ผู้ฝึกสอนหมากรุกสากลชาวยูเครน
ผู้ฝึกสอนหมากรุกสากลชาวรัสเซีย
บุคคลจากออแดซา
แอรอน รัสเซล

แอรอน โจเซฟ รัสเซล (Aaron Joseph Russell; 4 มิถุนายน ค.ศ. 1993 –) เป็นวอลเลย์บอลชาวอเมริกัน เขาเล่นตำแหน่งตัวตีด้านนอก ให้กับสโมสรซีร์ซาฟาตีเปรูจาในประเทศอิตาลี
== ประวัติ ==
ในฤดูกาล 2015–16 เขาเซ็นสัญญาอาชีพครั้งแรกของเขากับสโมสรซีร์ซาฟาตีเปรูจาในประเทศอิตาลี
== สังกัดสโมสร ==
มหาวิทยาลัยเพนซิลเวเนียสเตต (2011–2015)
ซีร์ซาฟาตีเปรูจา (2015–)
== เกียรติประวัติ ==
=== ทีมชาติ ===
2015 16px เวิลด์ลีก
2015 16px เวิลด์คัพ
== อ้างอิง ==
== แหล่งข้อมูลอื่น ==
Pennsylvania State University - Scheda su Aaron Russell 
USAvolleyball - Scheda su Aaron Russell
FIVB - Scheda su Aaron Russell
นักวอลเลย์บอลชายชาวอเมริกัน
บุคคลจากบอลทิมอร์
บุคคลจากรัฐแมริแลนด์
นักวอลเลย์บอลในโอลิมปิกฤดูร้อน 2016
นักวอลเลย์บอลชายเพนน์สเตต
ตัวตบหัวเสาวอลเลย์บอล
ศิษย์เก่าจากมหาวิทยาลัยเพนซิลเวเนียสเตต
ทะเลสาบชูเซ็นจิ

ทะเลสาบชูเซ็นจิ  เป็นทะเลสาบน้ำจืดในอุทยานแห่งชาตินิกโก จังหวัดโทจิงิ เกิดขึ้นเมื่อราว 20,000 ปีที่แล้ว เมื่อภูเขาไฟนันไตเกิดการปะทุและไหลลงไปปิดทางแม่น้ำ นอกจากนี้ยังเป็นทะเลสาบที่อยู่สูงที่สุดในญี่ปุ่นจากระดับน้ำทะเล โดยมีความสูงกว่า 1,269 เมตรเหนือระดับน้ำทะเล และเป็นทะเลสาบที่มีความลึกเป็นอันดับ 7 ในญี่ปุ่น โดยส่วนที่ลึกที่สุดมีความลึกกว่า 163 เมตร
ทะเลสาบชูเซ็นจิถูกค้นพบในปี พ.ศ. 1325 จากการที่มีภิกษุนามว่า โชโด และคณะของท่านปีนขึ้นไปบนภูเขาไฟนันไต และเนื่องจากภูเขาแห่งนี้มีเส้นทางที่อันตราย จึงมีการห้ามผู้หญิง ม้า และวัวขึ้นไปจนถึงปี พ.ศ. 2415 ต่อมาในกลางยุคเมจิ บรรดาทูตจากยุโรปจำนวนมากได้เข้าไปสร้างที่พักผ่อนบริเวณโดยรอบทะเลสาบแห่งนี้ นอกจากนี้ยังมีการสร้างศาลเจ้าฟูตาราซังและวัดชูเซ็นจิขึ้น ในฤดูใบไม้ผลิ ต้นซากูระจำนวนมากรอบ ๆ ทะเลสาบจะบาน
== อ้างอิง ==
Encyclopædia Britannica, Lake Chūzenji, accessed on September 20, 2009
The Diaries of Sir Ernest Satow, British Minister in Tokyo (1895-1900),  edited by Ian Ruxton, lulu.com, 2003
ชูเซ็นจิ
ภูมิศาสตร์จังหวัดโทจิงิ
มวยสากลสมัครเล่นในซีเกมส์ 1985

การแข่งขันมวยสากลสมัครเล่นในกีฬาซีเกมส์ พ.ศ. 2528 จัดแข่งขันที่สนามกีฬานิมิบุตร จัดการแข่งขันระหว่าง 12 - 16 ธันวาคม
==เหรียญรางวัล==
==อ้างอิง==
BASOC (1985) 13th SEA Games Official Report, Thailand
กีฬามวยสากลในซีเกมส์
อ็อทโท บรูนเฟ็ลส์

อ็อทโท บรูนเฟ็ลส์ (Otto Brunfels; ค.ศ. 1488 – 23 ธันวาคม ค.ศ. 1534) เป็นนักเทววิทยาและนักพฤกษศาสตร์ชาวเยอรมัน เขาเรียนจบด้านเทววิทยาและปรัชญาจากมหาวิทยาลัยไมนทซ์ และเข้าร่วมกับคณะคาร์ทูเซียน ขณะทำงานอยู่ที่เมืองสทราซบูร์ บรูนเฟ็ลส์ได้พบกับนิคโคเลาส์ แกร์เบิล (Nikolaus Gerbel) ซึ่งจุดประกายความสนใจในเรื่องพืชให้แก่เขา ต่อมาบรูนเฟ็ลส์ได้เปลี่ยนไปนับถือนิกายโปรเตสแตนต์ และเป็นศาสนาจารย์ที่ชไตเนาอันแดร์ชตราเซอ (Steinau an der Straße) ในปี ค.ศ. 1532 เขาเข้าเรียนด้านการแพทย์ที่มหาวิทยาลัยบาเซิลและทำงานเป็นแพทย์ที่เมืองแบร์น จนกระทั่งเสียชีวิตในอีก 2 ปีต่อมา
บรูนเฟ็ลส์มีผลงานเด่นคือหนังสือ Herbarum vivae eicones (สมุดภาพสมุนไพร) ซึ่งรวบรวมข้อมูลพืชชนิดต่าง ๆ ตามระบบของบรูนเฟ็ลส์เอง รวมถึงพืชชนิดอื่น ๆ นอกเหนือจากตำราของไดออสคอริดีส
== สิ่งสืบเนื่อง ==
บรูนเฟ็ลส์ได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบ็อค) ชื่อของเขาถูกนำไปตั้งเป็นชื่อสกุล Brunfelsia ในวงศ์มะเขือ
== อ้างอิง ==
== แหล่งข้อมูลอื่น ==
Brunfels, Otto - Encyclopedia.com
One Hundred and One Botanists by Duane Isely
แพทย์ชาวเยอรมัน
นักพฤกษศาสตร์ชาวเยอรมัน
นักบวชในศาสนาคริสต์ชาวเยอรมัน
บุคคลจากรัฐไรน์ลันท์-ฟัลทซ์
ศิษย์เก่าจากมหาวิทยาลัยไมนทซ์
ภาษาบูรูซู

ภาษาบูรูซู (Burusu language) หรือ ภาษาบูลูซู มีผู้พูด 4,350 คน เมื่อ พ.ศ. 2550 ในจังหวัดกาลีมันตันตะวันออก ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาบอร์เนียวเหนือ สาขาย่อย เรยัง-ซาเยา
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บูรูซู
โกกิมโบ

โกกิมโบ (Coquimbo) เป็นเมืองท่าแห่งหนึ่งในประเทศชิลี มีฐานะเป็นอำเภอ (comuna) และเมืองหลักของจังหวัดเอลกี แคว้นโกกิมโบ จากการสำรวจสำมะโนประชากรเมื่อ พ.ศ. 2545 โกกิมโบมีประชากรราว 163,000 คน มีพื้นที่ 1,429 ตารางกิโลเมตร ตั้งอยู่ติดชายฝั่งของมหาสมุทรแปซิฟิก อยู่ทางทิศใต้ของเมืองลาเซเรนา ซึ่งเป็นเมืองหลวงของแคว้น ราว 10 กิโลเมตร
== ภูมิศาสตร์ ==
โกกิมโบตั้งอยู่ทางทิศตะวันตกของแคว้นโกกิมโบ ตอนกลางของประเทศชิลี อยู่ห่างจากเมืองหลวงซานเตียโก ไปทางเหนือราว 400 กิโลเมตร มีภูมิประเทศเป็นหุบเขา ทิศตะวันตกมีอาณาเขตติดต่อกับมหาสมุทรแปซิฟิก ทิศเหนือติดกับอำเภอลาเซเรนา ทิศตะวันออกติดกับอำเภออันดาโกโย ทิศใต้ติดกับอำเภอโอบาเย ใจกลางเมืองโกกิมโบตั้งอยู่ห่างจากเมืองลาเซเรนาเพียง 10 กิโลเมตร ทำให้เขตชุมชนเมืองของทั้งสองเชื่อมต่อกันยาวขนานไปตามชายฝั่ง เมืองมีอุณหภูมิเฉลี่ยตลอดปีราว 14 องศาเซลเซียส อากาศแห้งและมีปริมาณน้ำฝนน้อย
== เศรษฐกิจ ==
โกกิมโบมีมีความสำคัญทางเศรษฐกิจในด้านศูนย์กลางอุตสาหกรรมและการขนส่งทางเรือ โดยเฉพาะผลไม้และทองแดงซึ่งมาจากเหมืองในท้องถิ่น ระหว่าง พ.ศ. 2535–2545 โกกิมโบมีอัตราการเจริญเติบโตทางเศรษฐกิจถึงร้อยละ 32.8 นอกจากนี้ภาคการท่องเที่ยวยังเริ่มเติบโต มีชายหาดเหมาะแก่การพักร้อน ทั้งในเมืองและเมืองใกล้เคียง เช่น กัวนาเกโรส, ตองกอย
== กีฬา ==
สโมสรที่มีชื่อเสียงของเมืองคือ โกกิมโบอูนีโด (Coquimbo Unido) ซึ่งลงเล่นในฟุตบอลลีกระดับสองของประเทศชิลี สนามเหย้าของสโมสรคือ สนามกีฬาเทศบาลฟรันซิสโก ซานเชซ รูโมโรโซ (Estadio Municipal Francisco Sánchez Rumoroso) ความจุราว 18,000 คน
== บุคคลสำคัญจากเมือง ==
การ์โลส การ์โมนา (1987–) นักฟุตบอลทีมชาติชิลี
Coquimbo.JPG|โกกิมโบ
Coquimbo Peninsula.jpg|ส่วนหนึ่งของเมือง
La Serena-Coquimbo Bahia.jpg|พื้นที่ระหว่างเมืองโกกิมโบกับลาเซเรนา
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
เมืองในประเทศชิลี
สถานที่ที่มีประชากรในแคว้นโกกิมโบ
วีทีวี2

วีทีวี2 หรือ VTV2 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 1 มกราคม ค.ศ. 1990 รายการส่วนใหญ่ที่ออกอากาศ ส่วนมากจะเป็นรายการการศึกษาและวัฒนธรรม
ในปี ค.ศ. 2012 สถานีช่องวีทีวี 2 ออกอากาศ 24 ชั่วโมง ต่อวัน
== ดูเพิ่ม ==
สถานีวิทยุโทรทัศน์แห่งประเทศเวียดนาม
รายการออกอากาศของสถานีโทรทัศน์เวียดนาม
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
รายการออกอากาศของสถานีโทรทัศน์เวียดนาม
สถานีโทรทัศน์ในประเทศเวียดนาม
วีทีวี1

วีทีวี1 หรือ VTV1 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 7 กันยายน ค.ศ. 1970 รายการส่วนใหญ่ที่ออกอากาศ ส่วนมากจะเป็นรายการประเภทข่าวและบันเทิง
ตั้งแต่วันที่ 15 มิถุนายน ค.ศ. 2011 สถานีช่อง วีทีวี1 ออกอากาศ 24 ชั่วโมง เป็นช่องกิจการสาธารณะ
== ดูเพิ่ม ==
สถานีวิทยุโทรทัศน์แห่งประเทศเวียดนาม
รายการออกอากาศของสถานีโทรทัศน์เวียดนาม
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
VTV1 ดูสดแบบสตรีมมิ่ง
รายการออกอากาศของสถานีโทรทัศน์เวียดนาม
สถานีโทรทัศน์ในประเทศเวียดนาม
ตลาดหลักทรัพย์ฮัมบวร์ค

ตลาดหลักทรัพย์ฮัมบวร์ค (Hamburger Börse|link = yes) เป็นตลาดหลักทรัพย์ในเมืองฮัมบวร์ค ประเทศเยอรมนี ตั้งขึ้นในปี ค.ศ. 1558 เป็นตลาดหลักทรัพย์ที่เก่าแก่ที่สุดในประเทศเยอรมนี 
== อ้างอิง ==
== แหล่งข้อมูลอื่น ==
ตลาดหลักทรัพย์
สิ่งก่อสร้างในฮัมบวร์ค
เศรษฐกิจของประเทศเยอรมนี
ตลาดหลักทรัพย์ดามัสกัส

ตลาดหลักทรัพย์ดามัสกัส (DSE) (سوق دمشق للأوراق المالية) เป็นตลาดหลักทรัพย์ที่ตั้งอยู่ที่กรุงดามัสกัส ประเทศซีเรีย ก่อตั้งขึ้นในปี ค.ศ. 2009 เป็นตลาดหลักทรัพย์แลกเปลี่ยนหุ้นเฉพาะในประเทศซีเรีย
== ประวัติ ==
ตลาดหลักทรัพย์ดามัสกัส เปิดทำการซื้อขายอย่างเป็นทางการ เมื่อวันอังคาร ที่ 10 มีนาคม ค.ศ. 2009
=== การลุกฮือขึ้นต่อต้านซีเรีย ===
ตามที่กองทุนการเงินระหว่างประเทศ (IMF) ระหว่างมีนาคม 2554 เกิดเหตุจลาจล ระหว่างมีนาคม 2011 และ พฤษภาคม 2012 ค่าของเงินปอนด์ซีเรียได้ลดลง 45 เปอร์เซนต์ และ and the ตลาดหลักทรัพย์ดามัสกัส ก็ลดลง 40 เปอร์เซนต์
== อ้างอิง ==
==  อ้างอิง ==
เว็บไซต์ตลาดหลักทรัพย์ดามัสกัส
ตลาดหลักทรัพย์
ประเทศซีเรีย
ดามัสกัส